Επιδημιολογική διερεύνηση των κορωναϊών (της μεταδοτικής γαστρεντερίτιδας και της επιδημικής διάρροιας) σε εκτροφές χοίρων της Ελλάδας με τη μέθοδο PCR
Creators: name: Κάργας, Αθανάσιος Στέφανου
Publisher: name: Aristotle University of Thessaloniki
Year: 2016
Subjects: επιδημιολογική διερεύνηση
κορωναϊοί
χοίροι
epidemiological investigation
coronaviruses
swine

description: Η μεταδοτική γαστρεντερίτιδα (ΜΓΕ) και η επιδημική διάρροια (ΕΔ) είναι δύο γαστρεντερικές νόσοι των χοίρων που προκαλούνται από κορωναϊούς. Μεταδίδονται κυρίως με την κοπρανοστοματική οδό. Χαρακτηρίζονται από διάρροια, έμετο, αφυδάτωση και υψηλή θνησιμότητα στα νεογέννητα χοιρίδια και μικρότερες επιπτώσεις στους μεγαλύτερης ηλικίας χοίρους. Δεν προσβάλλουν άλλα είδη ζώων ή τον άνθρωπο. Η κλινική σημασία της ΜΓΕ έχει περιοριστεί διεθνώς μετά το 1994 από τη διασταυρούμενη ανοσιακή προστασία που επάγει ο αναπνευστικός κορωναϊός του χοίρου, ένα μεταλλαγμένο-διαφοροποιημένο στέλεχος της ΜΓΕ. Παρομοίως και ο ιός της ΕΔ, παρά τις εκτεταμένες επιδημίες που προκάλεσε σε όλη την Ευρώπη, μετά το 1990 σταμάτησε να δημιουργεί μαζικά προβλήματα παρά μόνο με μεμονωμένα επεισόδια. Ωστόσο, μετά το 2010 στις ΗΠΑ και στην Κίνα, καταγράφηκε μεγάλος αριθμός κρουσμάτων και επιδημιών, με αποτέλεσμα τις τεράστιες οικονομικές απώλειες. Ορμώμενοι από αυτό ξεκινήσαμε μια ευρύτερη επιδημιολογική έρευνα για την καταγραφή των εντερικών νοσημάτων του χοίρου στην Ελλάδα, αφού ποτέ δεν είχε γίνει κάτι παρόμοιο στη χώρα μας. Στην μελέτη αυτή επιλέχθηκε να γίνει μια αρχική διερεύνηση της παρουσίας της ΜΓΕ και της ΕΔ στη χώρα μας με τη μέθοδο RT-PCR. Λήφθηκαν κόπρανα από διάφορες ηλικιακές ομάδες σε 20 εκτροφές χοίρων σε διάφορα γεωγραφικά διαμερίσματα της Ελλάδας. Τα δείγματα κοπράνων αναλύθηκαν με τη μοριακή μέθοδο RT-PCR, κανένα όμως από αυτά δεν αναγνωρίσθηκε ως θετικό. Παρόλο που ποτέ δεν έγιναν εμβολιασμοί σε κάποια από τις εκτροφές για κάποιο από τα νοσήματα αυτά και ούτε υπήρχε ιστορικό διαπιστωμένης προσβολής, τα αποτελέσματα έδειξαν ότι σε καμία από τις εκτροφές δεν υπήρξε οξεία μορφή της ΜΓΕ και της ΕΔ. Για τους λόγους αυτούς, και προκειμένου να μην εμφανιστούν μελλοντικά τα νοσήματα αυτά με επιζωοτική μορφή, θα πρέπει να ελέγχονται όλα τα εισαγόμενα ζώα για την απουσία των ιών αυτών.
description: Transmissible gastroenteritis (TGE) and epidemic diarrhea (PED) are two gastrointestinal diseases of pigs caused by coronaviruses. Transmission mainly occurs via the fecal-oral route. They are characterized by diarrhea, vomiting, dehydration and high mortality in newborn piglets with less impact on older pigs. These viruses do not infect other animal species or humans. The clinical significance of TGE was significantly reduced since 1994 due to the effective immune cross-protection initially induced by the porcine respiratory coronavirus, a mutant strain of TGEV. PED virus had also caused extensive epidemics throughout Europe, which were reduced after 1990. Nevertheless, since 2010, enormous economic losses due to a large number of PED outbreaks and epidemics was recorded in the US and China. Motivated by this, we started an extensive epidemiological research in order to record intestinal diseases of pigs in Greece, something that had never been performed. TGE and PED virus presence had been attempted with the RT-PCR method. Fecal samples from 5 different age groups of 20 pig greek farms were analyzed with the RT-PCR method. None of the samples was positive suggesting the absence of acute form of TGE and PED. Considering that no vaccinations against these coronaviruses had ever been performed, neither history of relative clinical infection had been recorded in the country, all imported animals must be checked for the absence of these viruses in order that epidemics on greek immune-naïve animals should be avoided.